|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **VÝZVA NA PREDLOŽENIE PONUKY**v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj ***„zákon o VO“)***

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska 21 |  |  |
| Mesto | Bratislava | PSČ | 811 08 |
| IČO | 35776005 |  |  |
| Kontaktné osoby | Ing. Ľubomír Hrehovčík, tel.: 0915 900 009, email: hrehovcik@bhic.sk,Ing. Ivan Sojka, tel.: 0904 922 992, email: isojka@konsolidacna.sk |

 |  |

1. **Predmet zákazky:**

Predmetom zákazky je výber poskytovateľa poisťovacích služieb pre verejného obstarávateľa, Slovenskú konsolidačnú, a.s. (ďalej aj „verejný obstarávateľ“ alebo „obstarávateľ).

1. **Konkretizácia predmetu zákazky:**

Predmetom zákazky je poskytnutie poisťovacích služieb, ktoré verejný obstarávateľ požaduje na poistenie majetku, poistenie všeobecnej zodpovednosti za škodu, povinné zmluvné poistenie, havarijné poistenie a poistenie úrazu osôb prepravovaných motorovým vozidlom.

Predmet zákazky je rozdelený na štyri samostatné časti:

**1.Časť B 01:** Poistenie majetku proti živelným rizikám, odcudzeniu, poistenie skla a poistenie všeobecnej zodpovednosti

**2.Časť B 02:** Povinné zmluvné poistenie za škodu spôsobenú prevádzkou motorového vozidla/motorových vozidiel

**3.Časť B 03:** Havarijné poistenie

**4.Časť B 04:** Poistenie úrazu osôb prepravovaných motorovým vozidlom

Opis jednotlivých samostatných častí B 01 až B 04 predmetu zákazky je podrobne špecifikovaný v *Prílohe č. 1.*

1. **Spôsob predloženia ponuky:**

V nadväznosti na uvedené si Vás dovoľujeme požiadať o predloženie cenovej ponuky v zmysle *Prílohy č. 2.* Uchádzač môže predložiť ponuky na jednu alebo viac samostatných častí predmetu zákazky.

V prípade, že uchádzač nepredkladá cenovú ponuku na niektorú časť (B 01 – B 04) predmetu zákazky, prosíme uchádzača označiť túto časť znakom „x“ v tabuľkách *v Prílohe č. 2.*

1. **Obsah cenovej ponuky:**
2. základné identifikačné údaje uchádzača v zmysle *Prílohy č. 2*,
3. cenová ponuka predložená v zmysle *Prílohy č. 2,*
4. Neoverenú fotokópiu dokladu o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky.
5. Čestné prehlásenie o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača alebo iným zástupcom uchádzača, ktorý je oprávnený konať v jeho mene.
6. návrhy poistných zmlúv v listinnej podobe a tiež v elektronickej podobe (MS Word) na DVD/USB nosiči.
7. **Požadované obchodné podmienky a platobné podmienky:**

Prijatá cena zákazky je konečná a nemenná. Verejný obstarávateľ uzatvorí s úspešným uchádzačom/úspešnými uchádzačmi zmluvu na poskytnutie príslušnej požadovanej poisťovacej služby na časť predmetu zákazky, resp. na celý predmet zákazky. Verejný obstarávateľ neposkytuje zálohy ani preddavky na realizáciu predmetu zákazky.

1. **Sprostredkovanie poistenia**

Verejný obstarávateľ používa pri obstarávaní poisťovacích služieb samostatného finančného agenta. Z tohto dôvodu považuje za vhodné aby súčasťou každej poistnej zmluvy bolo nasledujúce, resp. ekvivalentné ustanovenie:

*„Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/poisteného pri tejto poistnej zmluve samostatný finančný agent. Samostatného finančného agenta oznámi poistník úspešnému uchádzačovi. Zmluvné strany sa dohodli na tom, že správa tejto poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta“.*

1. **Miesto uskutočnenia predmetu zákazky:**

Verejný obstarávateľ požaduje, aby mu boli poisťovacie služby/predmet zákazky, resp. jeho jednotlivé časti poskytnuté na požadovanom mieste, ktorým je v prípade časti zákazky B 01 územná platnosť Slovenskej republiky; v prípade časti zákazky B 02, B 03 a B 04 územná platnosť Európskej únie.

1. **Trvanie zmluvy alebo lehota dodania zákazky:**

Verejný obstarávateľ požaduje, aby mu boli všetky požadované poisťovacie služby uvedené v jednotlivých samostatných častiach zmluvne poskytnuté na dobu **na dobu poistenia 12 mesiacov**, a to na poistné obdobie **od 1.4.2020 do 31.3.2021.**

1. **Kritériá na hodnotenie ponúk**:

Obsahom kritéria je najnižšia cena za uchádzačom poskytnutú poisťovaciu službu v každej samostatnej časti, ktorá je predmetom tejto zákazky. V tomto kritériu bude úspešný ten uchádzač/uchádzači, ktorý/ktorí v predloženej ponuke navrhne **najnižšiu cenu za poskytnutie služby v príslušnej samostatnej časti predmetu zákazky.** V tomto konkrétnom verejnom obstarávaní môžu teda byť štyria úspešní uchádzači, tzn. štyri uzavreté zmluvy na poskytnutie poisťovacích služieb, ktoré požaduje verejný obstarávateľ.

1. **Kontaktná osoba vo veciach obsahovej stránky predmetu zákazky:**

Ing. Ľubomír Hrehovčík, poistný poradca, tel. 0915 9000 009, e-mail: hrehovcik@bhic.sk

1. **Spôsob doručenia a lehota na predloženie cenovej ponuky:**

Cenovú ponuku prosíme doručiť v zalepenej obálke na adresu: Slovenská konsolidačná, a.s., odbor ekonomiky, Cintorínska 21, 814 99 Bratislava, číslo kancelárie 304 a to buď **poštou** v lehote **do: 3.1.2020** alebo **osobne** v čase od 9:00 hod. do 14:00 hod., najneskôr však v lehote **do: 4.1.2020**, **do 11:00 hod.** Obálku s ponukou žiadame zreteľne označiť menom predkladateľa ponuky a nápisom **„PT – poisťovacie služby - NEOTVÁRAŤ“.**

Termín osobného doručenia odporúčame dohodnúť s Ing. Ivanom Sojkom, tel. 0904 922 992

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

*Príloha č. 1: Opis jednotlivých častí B 01 až B 04 predmetu zákazky*

*Príloha č. 2: Cenová ponuka*